5. MAKSUSTAMINE

1. 31977 L 0388: kuues nõukogu direktiiv 77/388/EMÜ, 17. mai 1977, liikmesriikide kumuleeruvat käibemaksu käsitlevate õigusaktide ühtlustamise kohta - ühine käibemaksusüsteem: ühtne maksubaas (EÜT L 145, 13.6.1977, lk 1); viimati muudetud järgmise aktiga:

- 32002 L 0038: nõukogu direktiiv 2002/38/EÜ, 7.5.2002 (EÜT L 128, 15.5.2002, lk 41).

a) Erandina direktiivi 77/388/EMÜ artikli 12 lõike 3 punktist a võib Tšehhi Vabariik säilitada vähemalt 5 %-lise vähendatud käibemaksumäära kuni 31. detsembrini 2007 a) soojusenergia müümisel kodumajapidamistele ja väikeettevõtjatele, kes ei ole käibemaksukohustuslasena registreeritud, kütmiseks ja kuuma vee tootmiseks, välja arvatud soojusenergia tootmiseks kasutatavate toorainete puhul, ning b) elamuehitusega seotud ehitustööde tegemisel, mis ei ole osa sotsiaalpoliitikast, välja arvatud ehitusmaterjalide puhul.

b) Direktiivi 77/388/EMÜ artikli 28 lõike 3 punkti b kohaldamisel võib Tšehhi Vabariik säilitada käibemaksuvabastuse direktiivi F lisa punktis 17 osutatud rahvusvahelise reisijateveo puhul seni, kui on täidetud direktiivi artikli 28 lõikes 4 ettenähtud tingimus või kuni mõni praegustest liikmesriikidest samasugust vabastust kohaldab, olenevalt sellest, kumb kuupäev on varasem.

2. 31992 L 0079: nõukogu direktiiv 92/79/EMÜ, 19. oktoober 1992, sigarettidelt võetavate maksude ühtlustamise kohta (EÜT L 316, 31.10.1992, lk 8); viimati muudetud järgmise aktiga:

- 32002 L 0010: nõukogu direktiiv 2002/10/EÜ, 12.2.2002 (EÜT L 46, 16.2.2002, lk 26).

Erandina direktiivi 92/79/EMÜ artikli 2 lõikest 1 võib Tšehhi Vabariik edasi lükata kuni 31. detsembrini 2006 aktsiisi üldise alammäära kohaldamise, mis vastab 57 %-le kõige levinuma hinnakategooria sigarettide jaehinnast (koos kõigi maksudega) ning miinimumsummale 60 eurot 1000 sigareti kohta, tingimusel et selle aja jooksul kohandab Tšehhi Vabariik järk-järgult oma aktsiisimäärad direktiivis sätestatud aktsiisi üldise alammääraga. Tšehhi Vabariik võib kuni 31. detsembrini 2007 edasi lükata ka 64 euro suuruse aktsiisi üldise alammäära kohaldamise kõige levinuma hinnakategooria sigarettide jaehinnale (koos kõigi maksudega), tingimusel et selle aja jooksul kohandab Tšehhi Vabariik järk-järgult oma aktsiisimäärad direktiivis sätestatud aktsiisi üldise alammääraga.

Ilma et see piiraks nõukogu direktiivi 92/12/EMÜ (aktsiisiga maksustavate toodete üldise korralduse ja nende valdamise, liikumise ning järelevalve kohta) [2] artikli 8 kohaldamist, võivad liikmesriigid pärast komisjoni informeerimist ja seni, kuni kehtib mõni eespool nimetatud erand, säilitada sigarettidele, mida võib Tšehhi Vabariigist tuua nende territooriumile ilma täiendava aktsiisi tasumiseta, samad koguselised piirangud nagu impordi puhul kolmandatest riikidest. Seda võimalust kasutavad liikmesriigid võivad teha vajalikke kontrollimisi, tingimusel et kontrollimine ei mõjuta siseturu nõuetekohast toimimist.

3. 31992 L 0080: nõukogu direktiiv 92/80/EMÜ, 19. oktoober 1992, muudelt tubakatoodetelt kui sigarettidelt võetavate maksude ühtlustamise kohta (EÜT L 316, 31.10.1992, lk 10); viimati muudetud järgmise aktiga:

- 32002 L 0010: nõukogu direktiiv 2002/10/EÜ, 12.2.2002 (EÜT L 46, 16.2.2002, lk 26).

Erandina direktiivi 92/80/EMÜ artikli 3 lõikest 1 võib Tšehhi Vabariik edasi lükata kuni 31. detsembrini 2006 muudelt tubakatoodetelt kui sigarettidelt võetava aktsiisi üldise alammäära kohaldamise.

Ilma et see piiraks nõukogu direktiivi 92/12/EMÜ (aktsiisiga maksustavate toodete üldise korralduse ja nende valdamise, liikumise ning järelevalve kohta) [2] artikli 8 kohaldamist, võivad liikmesriigid pärast komisjoni informeerimist ja seni, kuni kehtib eespool nimetatud erand, säilitada muudele tubakatoodetele kui sigarettidele, mida võib Tšehhi Vabariigist tuua nende territooriumile ilma täiendava aktsiisi tasumiseta, samad koguselised piirangud nagu impordi puhul kolmandatest riikidest. Seda võimalust kasutavad liikmesriigid võivad teha vajalikke kontrollimisi, tingimusel et kontrollimine ei mõjuta siseturu nõuetekohast toimimist.

[2] EÜT L 76, 23.3.1992, lk 1. Direktiivi on viimati muudetud direktiiviga 2000/47/EÜ (EÜT L 193, 29.7.2000, lk 73).

--------------------------------------------------